双调・蟾宫曲送客之武昌
作者：周德清
朝代：元

paragraphs: 折垂杨都是残枝，诗满银笺，酒劝金卮。
自在庐山，君游鄂渚，两地相思。
白鹿洞谁谈旧史？黄鹤楼又有新诗。
拈断吟髭，笑把霜毫，满写乌丝。
别友唾珠玑点破湖光，千变云霞，一字文章。
吴楚东南，江山雄壮，诗酒疏狂。
正鸡黍樽前月朗，又鲈莼江上风凉！记取他乡，落日观山，夜雨连床。
宰金头黑脚天鹅，客有钟期，座有韩娥。
吟既能吟，听还能听，歌也能歌。
和《白雪》新来较可，放行云飞去如何？醉睹银河，灿灿蟾孤，点点星多。
倚蓬窗无语嗟呀，七件儿全无，做甚么人家？柴似灵芝，油如甘露，米若丹砂。
酱瓮儿恰才梦撒，盐瓶儿又告消乏。
茶也无多。
醋也无多，七件事尚且艰难，怎生教我折柳攀花？套数。